Document ID: 32003R1679

Komisijas Regula (EK) Nr. 1679/2003
(2003. gada 24. septembris),
ar ko nosaka paredzamo neattīrītas kokvilnas ražošanas apjomu 2003./2004. tirdzniecības gadā un no tā izrietošo orientējošās cenas provizorisko samazinājumu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Grieķijas Pievienošanās aktu, un jo īpaši 4. protokolu par kokvilnu, kurā jaunākie grozījumi izdarīti ar Padomes Regulu (EK) Nr. 1050/2001 [1],
ņemot vērā Padomes 2001. gada 22. maija Regulu (EK) Nr. 1051/2001 par atbalstu ražošanai attiecībā uz kokvilnu [2], un jo īpaši tās 19. panta 2. punkta pirmo ievilkumu,
tā kā:
(1) Komisijas 2001. gada 2. augusta Regulas (EK) Nr. 1591/2001, ar ko nosaka sīki izstrādātus noteikumus kokvilnas atbalsta shēmas piemērošanai [3], kura grozīta ar Regulu (EK) Nr. 1486/2002 [4], 16. panta 1. punktā ir noteikts, ka paredzamais neattīrītas kokvilnas ražošanas apjoms, kas minēts Regulas (EK) Nr. 1051/2001 14. panta 3. punktā, un no tā izrietošais orientējošās cenas provizoriskais samazinājums jānosaka līdz attiecīgā tirdzniecības gada 10. septembrim.
(2) Regulas (EK) Nr. 1051/2001 19. panta 2. punktā ir noteikts, ka, nosakot paredzamo ražošanas apjomu, jāņem vērā ražas prognozes.
(3) Orientējošās cenas provizorisko samazinājumu aprēķina saskaņā ar Regulas (EK) Nr. 1051/2001 14. panta 3. punkta pirmo daļu, tomēr aizstājot faktisko ražošanas apjomu ar paredzamo ražošanas apjomu, kam pieskaita 15 %.
(4) Šajā regulā paredzētie pasākumi ir saskaņā ar Dabīgo šķiedru pārvaldības komitejas atzinumu,
IR PIEŅĒMUSI ŠO REGULU.
1. pants
1. Ar šo nosaka šādu paredzamo neattīrītas kokvilnas ražošanas apjomu 2003./2004. tirdzniecības gadam:
- 1065668 tonnas Grieķijai,
- 334247 tonnas Spānijai,
- 1108 tonnas Portugālei.
2. Ar šo nosaka šādu orientējošās cenas provizorisko samazinājumu 2003./2004. tirdzniecības gadam:
- EUR 37,418/100 kg Grieķijai,
- EUR 34,654/100 kg Spānijai,
- EUR 0/100 kg Portugālei.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 24. septembrī

Labels: 2
17
3
6
18